
Hajdi na planini 


Od starog gradića Majenfelda, prema podnožju velikih i mrkih 
planina, vijuga pješačka staza. S njene obje strane prostiru se 
cvjetne livade. Tim strmim puteljkom koji se gubi među drve- 
ćem, jednoga sunčanoga lipanjskog jutra, pela se visoka i kršna 
djevojka. Za ruku je čvrsto držala malu plavokosu djevojčicu. 








Iako je sunce pržilo, djevojčica, kojoj nije bilo više od pet go- 
dina, bila je umotana u debelu crvenu maramu, kao usred zime. 
Na nogama je imala teške visoke cipele. U lijevoj je ruci nosila 
zavežljaj. Bila je sva u znoju. Poslije dugog pješačenja stigle 
su do zaseoka nazvanog Selce, rodno mjesto djevojke. Kad su 
ih mještani ugledali, dočekali su ih s pozdravom sa svih strana, 
nastojeći ih zaustaviti. Ali Deta je, stežući čvršće ruku djeteta, 
još više žurila. 

Tek kad je na izvoru srela Barbaru, svoju drugaricu iz djetinj- 
stva, upustila se u razgovor. 

— Kud si krenula s tim djetetom? — upita je Barbara. — To 
je sigurno Hajdi, dijete tvoje pokojne sestre? 

— Jest — odgovori Deta. Ja sam dosad čuvala dijete, a sad mi 
nude dobar posao u Frankfurtu, pa sam odlučila odvesti je nje- 
nom djedu, Čiki s planine... 

— Čiki s planine? — začudi se Barbara. — Istjerat će te zajed- 
no s djetetom! | 

— To ne smije. On je njezin djed. Ona mu je sve što ima. Znaš 


da su joj roditelji mrtvi. Ja je više ne mogu čuvati. Moram mi- 
sliti i na sebe. 

Dok su one tako pričale, Hajdi se bezbrižno igrala s kozama 
malog pastira Petra, dječaka koji je dobro poznavao Čiku s pla- 
nine. Ni njemu nije bilo jasno kako će se provesti teta Deta i 
mala Hajdi, jer je Čiko s planine živio sam i nikad se nije 
družio ni s kim. Petar je čuvao njegove koze zajedno 

s ostalim stadom i jedino ga je on 
posjećivao. 








Djedova je koliba bila visoko na brdu i iz nje se 

dobro vidjela cijela dolina. Djed je sjedio na 
klupi pred kućom, pušio lulu i promatrao kako se penje mala 
povorka. 
— Dobar dan, djede! — reče Hajdi. 
— Sto kažeš? — upita starac grubo, pružajući djetetu ruku. 
Umjesto da se prestraši, Hajdi je s divljenjem promatrala sje- 
dobradog starca. 


— Dobar dan, djede! — progovori Deta. — Dovela sam vam 
Hajdi, Adelhajdino i Tobijevo dijete. Ne mogu se više o njoj 
brinuti... Sada idem u Frankfurt. Našla sam dobar posao... 
— A što ću ja s ovako malim djetetom? 

— To je vaša stvar. Vi ste njezin djed. Ni meni nitko nije obja- 
šnjavao što bi trebalo raditi, a imala je jedva godinu dana kad 
je ostala siroče. 

— Odlazi! Odlazi! — poviče djed. 
Deta je zgrabila svoj zamotuljak 

i pojurila koliko su je noge no- 
sile, dovikujući usput: — Do vi- 
đenja, Čiko! Do viđenja, Hajdi!... 
Djed je ponovo zapalio lulu, sjeo 
na klupu i počeo odbijati velike 
kolutove dima. 














Hajdi je znatiželjno zavirila u staju za koze i obišla kolibu. 
Kad se vratila djed je još uvijek pušio. Stala je pred njega i 
promatrala ga. Djed ustane i uđe u kolibu. 

Hajdi uđe za njim. U velikoj prostoriji nalazio se stol s jednom 
stolicom, djedova postelja, ognjište i na zidu velika vrata. To 
je bio ormar u kojem su bile sve djedove stvari! 

— Djede, gdje ću ja spavati? 

Hajdi primijeti ljestve, popne se na tavan i nađe gomilu svje- 
žega mirisnog sijena. 

— Ovdje ću spavati! — oduševljeno poviče Hajdi i ubrzo, uz 
djedovu pomoć, napravi pravi ležaj. 





— Hajdemo sad nešto pojesti. Sigurno si gladna — reče djed. 
Ubrzo se rasplamsala vatra, a djed je na dugačkoj željeznoj vi- 
ljušci pekao povelik komad sira. Cijela je koliba bila ispunjena 
ugodnim mirisom. Sretna, Hajdi je, dok je djed bio okrenut 
leđima, brzo postavila stol. 

— O, lijepo si se to sjetila — kaza djed. Snalaziš se kao prava 
domaćica. A sad jedi. 

— Dopada li ti se mlijeko? — upita djed. 

— Još nikad nisam pila tako dobro mlijeko — odgovori Hajdi. 
I sir je izvanredan. 

— Sretan sam što ti se dopada — reče djed. 








Drugo jutro, Hajdi je probudio zvižduk. Brzo se obukla i istr- 
čala pred kolibu. Petar je čekao da djed dovede Bjelku i Mrkušu. 
— Želiš li i ti s Petrom povesti koze na pašu? — upita djed. 
Hajdi je upravo to željela. 

Pašnjak, na kojem se Petar obično zadržavao, nalazio se u pod- 
nožju visokih stijena. Hajdi je uživala. Pogled je bio veli- 
čanstven. 

I tako je prolazilo vrijeme. Djed i Hajdi živjeli su sretno. 





Hajdi je djedu odušev- 
ljeno pričala kako je 
gore, u planini lijepo. 
Osobito kad sunce za- 
lazi. Stijene zasvetlu- 
caju kao da gore. Čini 
se da je sve u plamenu. 
Jednoga dana, vraćaju- 
ći koze sispaše, Hajdi 
je punih ruku cvijeća 
potrčala djedu u na- 
Tucje. 

— O, djedice, djedice, 
kako sam sretna! Že- 
lim zauvijek ostati ov- 
dje. Planine su tako li- 
jepe. A cvijeće... zašto 
je cvijeće uvenulo? 
— Cvijeće voli sunce, 
vlagu, blagi vjetar, ki- 
šu... Ubrano cvijeće 
umire... 

— Oh, više ga nikad 
neću brati. Nikad! 

Minulo je ljeto. Zapuhali su hladni vjetrovi. Počeo je i snijeg. 
Padao je i padao pa se cijela planina zabijeljela. Koliba je 


utonula u bjelinu. 
Petar više nije dolazio. Hajdi je zadivljeno gledala kroz pro- 


zorčić. Snijeg je toliko napadao da se prozor više nije mo- 


gao otvoriti. : 
Djed je očistio snijeg oko kolibe pa su vrata i ua opet 


bili slobodni. 





Jednoga dana netko zakuca na vrata. Bio je to mali Petar. 
S mukom je stigao do njih, jer je snijeg bio visok. Kad je 
Hajdi otvorila vrata, ugledala je Petra koji je, onako zasut 
snijegom bio sličan Snješku Bijeliću. 

— O, dobro došao! Sad si ostao bez svoje vojske. Moraš u 
školu, je li? Znaš — obrati se djed maloj Hajdi — on ljeti 
čuva koze, a zimi uči. 





Na odlasku Petar reče da će doći za osam dana i povesti Hajdi 
svojoj mami i baki. One jedva čekaju da je vide. 

— Snijeg je prevelik — govorio je djed. — Bolje da priče- 
kamo. — Ali, Hajdi je bila nestrpljiva. 

Četvrtog danakad su i drvo i kamen pucali od hladnoće, djed je 
zamotao Hajdi u debelu vreću, stavio je na sanjke i odvezao 
Petrovoj kući. Kako je bilo divno juriti sanjkama po netak- 
nutoj snježnoj bjelini! Nije trebalo mnogo vremena da stignu 
do Petrove kuće. 





Mali je Petar stanovao s maj- 
kom i slijepom bakom u sta- 
roj, dotrajaloj kolibi koju je 
mogao odnijeti jači vjetar. 
— E, moje dijete — reče baka 
maloj Hajdi, milujući joj ko- 
su — nema tko da nam po- 
pravi krov i kapke na prozo- 
rima. Petar nije toliko snažan 
a mi smo nemoćne. 


Bakine su riječi ganule Hajdi do suza. 

— Dobra moja bako, ne tuguj, sve će to moj djedica popraviti. 
On ima veliki čekić i pilu, a osim toga u sve se razumije. 

— Sto to govoriš, dijete? Jeli to moguće? Znači, Čiko s planine 
nije tako loš kao što se priča? Naš Petar je imao pravo... 
Da je priča o djedovoj dobroti bila istinita uvjerila se baka već 


sutradan, kad je djed do- 
šao i popravio krov i kap- 
ke njihove kolibe. .. 
Vrijeme je brzo prolazilo. 
Hajdi je bila sretna na 
planini. Bilo joj je već 
osam godina. Učitelj je 
već dva puta po Petru 
slao poruku djedu da 
Hajdi upiše u školu. Jed- 
noga dana učitelj dođe 
na planinu. 





— Hajdi je već pred go- 
dinu dana morala u ško- 
lu — rekao je. 

—- Uzalud me nagovarate, 
dijete mora ostati kod 
mene — govorio je djed 
drhtavim glasom, a oko 
srca mu je bilo hladno. 
Nije se mogao pomiriti 
s mišlju da se rastane od 
Hajdi. 

Učitelj reče — zbogom — 
i ode. 

Malo kasnije dođe i drugi 
gost. Bila je to teta Deta, 
ona ista djevojka koja je 
Hajdi dovela djedu. Bilo 
ju je teško prepoznati. 
Tako je bila lijepo odje- 
vena. 

— Došla sam po Hajdi da 
je povedem u Frankfurt. 
Tamo sam upoznala jed- 
nu bogatu obitelj koja tra- 
ži drugaricu za igru i uče- 
nje svojoj nepokretnoj je- 
dinici. Hajdi će tamo uži- 
vati. Bit će joj lijepo. 

— Ali ja ne želim ići — počne 
plakati Hajdi. — Ne želim... 
— Ne budi smiješna i tvrdogla- 
va — poviče Deta. — Moramo 
odmah krenuti. — Moći ćeš se 
vratiti na planinu kad god za- 
želiš. . . | 

— Zar već večeras?! 

— Zašto ne — slagala je Deta. 
Brzo je od Hajdine odjeće na- 
pravila zavežljaj is djetetom po- 
jurila niz planinu. Djed je gle- 
dao za njima, a u očima su mu 
se zrcalile suze. 








1. Hajdi na planini 
2. Hajdi u gradu 

3. Hajdi na školovanju 

. Haidi kod djeda 


5. Hajdi u Selcu 

6. Hajdi i Klara 

7. Hajdi u novoj kući 

8. Hajdi na dočeku Nove godine 


. Hajdi i Nora 

10. Hajdi na proslavi 
11. Hajdi putuje 

12. Hajdi na moru 

JUGOREKLAM — Ljubljana 


Štampa: »Novi dani« — Beograd 1981. 




















